armvectores/hy_wikipedia_2023 huggingface dataset:
Ռազմիկ Տոնյան

Ռազմիկ Տոնյան (Ռազմիկ Գևորգի Բեկլարյան, գրական անուն է դարձրել իր տոհմական Միլիտոնյան ազգանվան երկրորդ մասը) (ապրիլի 22, 1934(1934-04-22) կամ 1933, Հրազդան, Հայկական ԽՍՀ, ԱԽՖՍՀ, ԽՍՀՄ), հայ բանաստեղծ։ ԽՍՀՄ գրողների միության անդամ 1958 թվականից։ ԽՄԿԿ անդամ 1966 թվականից։


== Կենսագրություն ==
Ռազմիկ Տոնյանը ծնվել է 1934 թվականի ապրիլի 22-ին, ՀԽՍՀ Հրազդանի շրջանի Մաքրավանք գյուղում (այժմ՝ Հրազդան քաղաքի շրջագծի մեջ)։ Ավարտել է Մոսկվայի Մաքսիմ Գորկու անվան գրականության ինստիտուտի գրական երկամյա բարձրագույն դասընթացները։ 1957-1960 թվականներին դասավանդել է Երևանի Ավետիք Իսահակյանի անվան դպրոցում։ 1960-1963 թվականներին որպես խմբագիր աշխատել է ՀԽՍՀ մշակույթի նախարարության հրատարակչութիունների և պոլիգրաֆ արդյունաբերության գլխավոր վարչությունում, 1963-1967 թվականներին՝ մամուլի պետական կոմիտեում։ 1969-1974 թվականներին եղել է Արարատի «Արարատ» շրջանային թերթի խմբագիր, 1974-1977 թվականներին՝ Հայհրատպետկոմի քաղաքական-գեղարվեստական գրականության բաժնի պետ, 1977-1978 թվականներին՝ «Սովետական գրող» հրատարակչության գեղարվեստական գրականության խմբագրության վարիչ։ 1978 թվականից եղել է «Սովետական գրող» հրատարակչության գլխավոր խմբագրի տեղակալ։


== Երկեր ==
Իրիկնային նվագներ, Երևան, Հայպետհրատ, 1957, 86 էջ։
Անավարտ խոստովանություն, Երևան, Հայպետհրատ, 1964, 124 էջ։
Ուշանում ես, արև, 1982։


== Նշումներ ==


== Ծանոթագրություններ ==
Քինան Լոնսդեյլ

Քինան Լոնսդեյլ (անգլ.՝ Keiynan Lonsdale, դեկտեմբերի 19, 1991(1991-12-19), Սիդնեյ, Ավստրալիա), ավստրալիացի դերասան։ Ավելի հայտնի է
«Դիվերգենտ. գլուխ 2։ Ինսուրգենտ» և «Դիվերգենտ. գլուխ 3։ Պատից այն կողմ» և «Ֆլեշ» հեռուստասրիալների շնորհիվ։


== Ֆիլմագրություն ==


=== Ֆիլմ ===


=== Հեռուստասերիալ ===


== Անձնական կյանք ==
Լոնսդեյլը գեյ է, քամինգ աութ արել է 2017 թվականին։


== Ծանոթագրություններ ==


== Արտաքին հղումներ ==
Кейнан Лонсдейл (անգլ.) Internet Movie Database կայքում
Աբրամ Իոֆե

Աբրամ Ֆեոդորովիչ Իոֆֆե (ռուս.՝ Абрам Фёдорович Иоффе, հոկտեմբերի 17 (29), 1880, Ռոմնի, Պոլտավայի նահանգ, Ռուսական կայսրություն - հոկտեմբերի 14, 1960(1960-10-14), Լենինգրադ, ՌԽՖՍՀ, ԽՍՀՄ), խորհրդային ֆիզիկայի «հայրն» է, մեծ ֆիզիկոս։
Ավարտելով Պոլտավայի Ռոմնի քաղաքի վարժարանը՝ 1887 թվականին տեղափոխվել է Սանկտ-Պետերբուրգի տեխնոլոգիաների ինստիտուտ։ Հետագայում ուսումը շարունակել է Մյունխենում՝ աշակերտելով Ռենտգենին։ Դոկտորական ատենախոսությունը պաշտպանելուց հետո՝ 1905 թվականին, վերադարձել է Սանկտ-Պետերբուրգ։ 1918 թվականին հիմնել է ֆիզիկատեխնիկական ինստիտուտը, որն այժմ կրում է նրա անունը։
Սոցիալիստական աշխատանքի հերոս է (1955 թ.)։ Պարգևատրվել է Ստալինյան (1942) և Լենինյան (հետմահու, 1960) մրցանակներով։


== Ծանոթագրություններ ==
Մսեր Մսերյան

Մսեր Գրիգորի Մսերեան (դեկտեմբերի 24 1808 (հունվարի 5 1809), Իզմիր, Անատոլիայի էլայեթ, Օսմանյան կայսրություն - օգոստոսի 2 (14), 1873, Մոսկվա, Ռուսական կայսրություն), հայ մատենագիր, մշակութային գործիչ։


== Կենսագրություն ==
Սովորել է ծննդավայրի Մեսրոպյան վարժարանում, աշակերտել Հովհաննես Վանանդեցուն։ 1825 թվականին տեղափոխվել է Էջմիածին, ուսումը շարունակել Գևորգյան ճեմարանում (Խաչատուր Աբովյանի հետ)։ Եղել է կաթողիկոսի ատենադպիրը։ 1848 թվականին հրավիրվել է Մոսկվա, կրոնի պատմություն և հայոց լեզու դասավանդել Լազարյան ճեմարանում։ Այստեղ, 1858-1862 թվականներին, որդու՝ Զարմայր Մսերյանի հետ հրատարակել է «Ճռաքաղ»-ը, իսկ 1861-1864 թվականներին՝ «Համբավաբեր Ռուսիո» կիսամսյա թերթը։ Այս պարբերականներում Մսերյանը տպագրել է կրոնաաստվածաբանական բնույթի հոդվածներ («Թէոդորոսի միայնակեցի գովեստի սուրբ աստուածածին», «Քրիստոսի թուականն»), գրաբար բանաստեղծություններ ու պոեմներ («Պարոյր պսակեալ», «Օթևանք դիւցազանց հայոց»), պահպանողական դիրքերից քննել հայ ժողովրդի ապագան։ Գաղափարների համար նրան խիստ քննադատել են Նալբանդյանը և Ա․ Նազարյանը։ «Խմբագիր չափածո բանից» (1864) ժողովածուում Մսերյանը խորը գրաբարով գովերգել է պատմական Հայաստանն ու Աստվածաշնչի զանազան դրվագներ։ Ուշագրավ է «Յիշատակարան կենաց և գործոց մեծանուն Պայագատաց Լազարետն տոհմի» (1856) մատենագիտական-պատմաբանական աշխատությունը, որը Լազարյանների տոհմածառի գործունեությունը պատմական քննության ենթարկելու առաջին փորձն է։ Մսերյանին որպես մատենագրի է ներկայացնում «Պատմութիւն կաթողիկոսաց Էջմիածնի ի Սիմէօնէ մինչ ցՅոհաննէս» (1876) գործը։ Կրոնադավանաբանական բնույթի են «Հաւատապատում, կամ այն է մանր ումունք քրիստոնեական հաւատոյ․․․» (1850) երկհատոր մենագրությունը, «Հրահանգ քրիստոնեական հաւատոյ» (1850) և «Մանր ուսմունք ազգային եկեղեցական պատմության․․․» (1874) դասագրքերը։ Նրա որոշ ուսումնասիրություններ («Միրզայան պեյ, պատմություն վարուց նորա») և նամակներ (Խաչատուր Աբովյանին, Հարություն Ալամդարյանին) ետմահու տպագրվել են կնոջ՝ Սոփիա Մսերյանի հրատարակած «Փարոս Հայաստանի» (1879-1881) հանդեսում։


== Մատենագիտություն ==
Վասակ։ «Արարատ» (Թիֆլիս), 1851, № 17։
Վասակ ի դժոխս (բանաստեղծություն)։ «Արարատ» (Թիֆլիս), 1851, № 17։
Յաղթանակ հաւատոյ մեծին Վարդանայ (պոեմ)։ «Արարատ» (Թիֆլիս), 1851, № 28-31։


== Ծանոթագրություններ ==
Բոսանսկա Կրուպա (համայնք)

Անվան այլ կիրառումների համար տե՛ս՝ Բոսանսկա Կրուպա (այլ կիրառումներ)Բոսանսկա Կրուպա համայնք (բոս․՝  և խորվ.՝ Bosanska-Krupa, սերբ.՝ Босанска-Крупа), բոսնիական համայնք, որը մտնում է Բոսնիա և Հերցեգովինա ֆեդերացիայի կազմում։ Տեղակայված է Բոսնիա և Հերցեգովինայի հյուսիսարևմտյան մասում։ Վարչական կենտրոնը համարվում է Բոսանսկա Կրուպա քաղաքը։


== Բնակչություն ==
1991 թվականի տվյալների համաձայն՝ համայնքում ապրել են 58320 մարդ։ Ըստ 2012 թվականի մարդահամարի տվյալների, համայնքի բնակչությունը կազմել է 28123 մարդ։


== Ծանոթագրություններ ==


== Գրականություն ==
Књига: „Национални састав становништва - Резултати за Републику по општинама и насељеним мјестима 1991.", статистички билтен бр. 234, Издање Државног завода за статистику Републике Босне и Херцеговине, Сарајево.


== Արտաքին հղումներ ==
Համայնքի պաշտոնական կայքէջ (բոսն.)
Տվյալներ համայնքի մարդահամարի մասին
Ահաբեկչություն Գաոյում (2017)

Ահաբեկչություն Գաոյում, 2017 թվականի հունվարի 18-ին տեղի ունեցած ահաբեկչություն, երբ մահապարտ ահաբեկիչը պայթուցիկով լցված տրանսպորտային միջոցով մտել է Գաո, Մալիի մերձակա ռազմական ճամբար՝ սպանելով 77 և վիրավորելով առնվազն 11 մարդու։ Միջադեպը Մալիի պատմության մեջ ամենամահաբեր ահաբեկչությունն է։


== Միջադեպ ==
Տեղական ժամանակով ժամը 9:00-ի սահմաններում պայթուցիկով լցված մեքենան մտել է բազա, որտեղ գտնվել են մալիական բանակի` կառավարության հետ խաղաղ պայմանագիր ստորագրող անդամներն ու զինյալները։ Ըստ բանակի մամուլի քարտուղարի՝ մեքենան ունեցել է զորամասի տարբերանշան։ Տասնյակ մարդիկ են սպանվել, սակայն ճշգրիտ թիվն սկզբնապես հայտնի չի եղել. Մալիի ORTM պետական ալիքը հայտարարել է, որ զոհվել է 47 մարդ, մինչդեռ նախագահի ծառայությունը նշել է, որ ահաբեկչությանը զոհ է գնացել 60 մարդ և վիրավորվել են 115-ը։ Հունվարի 19-ին ֆրանսիական բանակի ներկայացուցիչը հայտարարել էր, որ զոհերի թիվը հասել է 77-ի։
Իսլամական Մագրիբում Ալ Քաիդան ստանձնել է Ալ Մուրաբիտուն կազմակերպության միջոցով հարձակման պատասխանատվությունը, որը հայտարարել է, թե պայթյունը պատիժ էր Ֆրանսիայի հետ Մալիի համագործակցության համար։


== Հետևանքներ ==
Մալիի նախագահ Իբրահիմ Բուբակար Կիթան եռօրյա սուգ է հայտարարել։ ԱԳ նախարար Աբդուլայ Գիոթը հայտարարել է, որ հարձակումը կատարվել է հանցագործի, վախկոտի և բարբարոսի կողմից, սակայն նա չի կարող վերջ դնել ապստամբների հետ խաղաղության հասնելու կառավարության ջանքերին։


== Ծանոթագրություններ ==
Ջերմաէներգետիկա

Ջերմաէներգետիկա, ջերմատեխնիկայի ճյուղ, զբաղվում է ջերմությունը մեխանիկական և էլեկտրական էներգիաների փոխակերպելու հարցերով։
Ջերմաուժային տեղակայանքներում արտադրվում է մեխանիկական էներգիա, որն օգտագործվում է աշխատող մեքենաների (մետաղահատ հաստոցներ, ավտոմոբիլներ, կոնվեյերներ) հաղորդակներում։
Էլեկտրական էներգիա ստանալու համար ջերմաուժային տեղակայանքները համալրում են էլեկտրագեներատորով, որտեղ մեխանիկական էներգիան փոխակերպվում է էլեկտրականի։ Ջերմության հաշվին էլեկտրական էներգիա ստացվում է ջրային շոգիով աշխատող ջերմաէլեկտրակայաններում, ատոմային է էլեկտրակայաններում և գազատուրբինային էլեկտրակայաններում։
Այն տեղակայանքները, որտեղ ջերմության փոխակերպումը էլեկտրական էներգիայի իրականացվում է առանց էլեկտրամեխանիկական գեներատորների, կոչվում են էներգիայի ուղղակի փոխակերպման տեղակայանքներ։ Դրանց թվին են պատկանում մագնիսահիդրոդինամիկական գեներատորները, ջերմաէլեկտրական գեներատորները, ջերմաէլեկտրոնային գեներատորները։


== Տես նաև ==
Էլեկտրական գեներատոր
Trouble Man: Heavy Is the Head

«Trouble Man: Heavy Is the Head», ամերիկացի ռեփեր T.I.-ի ութերորդ ստուդիական ալբոմն է։ Այն թողարկվել է 2012 թվականի դեկտեմբերի 18-ին Grand Hustle Records և Atlantic Records լեյբլների կողմից։ Ալբոմը իր թողարկման առաջին շաբաթում ունեցել է 179,000 օրինակի վաճառք ամբողջ Միացյալ Նահանգներում և Billboard 200 ալբոմների հիթ շքերթ է մտել 2-րդ հորիզոնականով։ Ալբոմը ներառում է 16 երգ, որոնցից 8-ը զուգերգեր են Միկ Միլի, ASAP Rocky-ի, Լիլ Ուեյնի, Անդրե 3000-ի, Ար Քելլիի, Փինկի, Սի Լո Գրինի և Էյքոնի հետ։ Ալբոմի ներառում է 7 սինգլներ՝ «Love This Life», «Like That», «Go Get It», «Ball», «Trap Back Jumpin», «Sorry» և «Hello»։


== Հիթ-շքերթներ ==


=== Շաբաթական հիթ-շքերթներ ===


=== Տարեվերջյան հիթ-շքերթներ ===


== Հավաստագիր ==


== Թողարկման պատմություն ==


== Ծանոթագրություններ ==


== Արտաքին հղումներ ==
T.I.-ի պաշտոնական կայք
Կուվակա

Կուվակա (ռուս.՝ Кувака), գյուղ Ռուսաստանի Պենզայի մարզի Կամենսկի շրջանի կազմում։
Բնակչությունը 2004 թվականին գրանցված տվյալներով կազմում էր 325 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոդյանո-Լորինո

Վոդյանո-Լորինո (ուկրաիներեն՝ Водяно-Лорине), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1770 թվականին։
2001 թվականի տվյալներով Վոդյանո-Լորինո գյուղում բնակվում էր 507 մարդ։ Բնակավայրը զբաղեցնում է 1217 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաշուլին

Կաշուլին (ռուս.՝ Кашулин), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեղինե Դավիթյան

Հեղինե Դավիթյան (1901, Թեհրան, Իրան - ապրիլի 29, 1993(1993-04-29), Բոստոն, ԱՄՆ), հայ գրող։


== Կենսագրություն ==
Ավարտել է Թեհրանի ամերիկյան միսիոներական դպրոցը (1919), զբաղվել է ուսուցչությամբ։ 1935 թվականից պատմվածքներ է տպագրել իրանահայ մամուլում։ 1937 թվականին տեղափոխվել է ԱՄՆ, աշխատակցել «Նոր գիր», «Պայքար» և այլ պարբերականների։ 1945 թվականին Բոստոնում հրատարակել է առաջին ժողովածուն («Ճակատագիր»), որը պատկերում է իրանահայ աշխատավորության կյանքը, կնոջ իրավազուրկ վիճակը։ 1954-1957 թվականներին Թեհրանում երեք գրքով լույս է ընծայել մանկական պատմվածքներ՝ «Վահագի Պետիկը» խորագրով։ «Հայաստանի կոչնակ» շաբաթաթերթում տպագրել է նամակաձև բարոյախոսական մի հոդվածաշարք «Մեր առօրյա կյանքից» վերնագրով, ուղղված Իրանում ապրող իր երևակայական քրոջը` Շուշանիկին։


== Ծանոթագրություններ ==
(5243) Կլասիեն

(5243) Կլասիեն (անգլ.՝ Clasien), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,774408 ա. մ., առավելագույնը մոտենում է 2,2793 ա. մ. հեռավորության վրա և հեռանում 3,2696 ա. մ.։ Արեգակի շուրջ մեկ ամբողջական պտույտ է կատարում 1687,93 երկրային օրվա ընթացքում, իր ուղեծրով շարժվելով միջինում 0,213279 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5243) Կլասիեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեյօղլի

Բեյօղլի, սարահարթ (սարավանդ) Հայկական լեռնաշխարհում, Բաբերդ քաղաքի մոտակայքում։


== Ծանոթագրություններ ==
Գրիգոր Ավագյան (պատմաբան)

Անվան այլ կիրառումների համար տե՛ս՝ Գրիգոր Ավագյան (այլ կիրառումներ)
Վիքիպեդիայում կան հոդվածներ  Ավագյան ազգանունով այլ մարդկանց մասին:Գրիգոր Մկրտչի Ավագյան (մարտի 8, 1899(1899-03-08), Աքքերման, Բեսարաբյան գուբերնիա, Ռուսական կայսրություն - օգոստոսի 28, 1982(1982-08-28), Բուխարեստ, Ռումինիա), հայ հնագետ, պատմաբան, հրապարակագիր և թարգմանիչ Ռումինիայում (պատմական գիտությունների դոկտոր, պրոֆեսոր)։


== Կենսագրություն ==
Ծնվել է 1899 թվականին, Աքքերմանում։ Պեղումներ է կատարել Աքքերմանում՝ հայտնաբերելով Կիլիկիայի հայկական թագավորների դրամներ, ռուսերեն և ռումիներեն հրատարակել աշխատություններ Աքքերմանի հայերի պատմության վերաբերյալ։ Ցույց է տվել Կիլիկիայի հայ առևտրականների կապերն այս շրջանի հետ։ 1935 թվականին Հռոմում լույս է ընծայել «Անտիպ նկարներ էտրուսկյան և հռոմեական ճարտարապետական հուշարձաններից» աշխատությունը (իտալերեն)։ 1955 թվականից աշխատանքի է անցել ռումինական ակադեմիայի Մարդաբանության ինստիտուտում։ Ավագյանը արժեքավոր աշխատություններ ունի Ռումինիայի հայերի պատմության մասին։ Ռումիներեն է թարգմանել ընտիր հատվածներ հայ միջնադարյան տաղերգուների ստեղծագործություններից։


== Ծանոթագրություններ ==
Անա Մարիա Մատուտե

Անա Մարիա Մատուտե (իսպ.՝ Ana María Matute, հուլիսի 26, 1925(1925-07-26), Բարսելոնա, Իսպանիա - սեպտեմբերի 24, 2014(2014-09-24), Բարսելոնա, Իսպանիա), իսպանացի գրող, «50-ական թվականների սերունդ»։


== Կենսագրություն ==
Ծնվել է Բարսելոնայում, անձրևանոցների արտադրության գործարանի տիրոջ՝ Ֆակունդո Մատուտեի (իսպ.՝ Facundo Matute) ընտանիքում հինգ երեխաներից երկրորդն էր։
Երբ ութ տարեկանում աղջիկը կյանքի և մահվան եզրին էր՝ երիկամը խոցած վարակի պատճառով, տատն ու պապը նրան վերականգնման համար տեղափոխեցին Մանսիլիա դե լա Սերրա՝ Լոգրանոյի հարավ-արևմտյան մասում գտնվող փոքրիկ քաղաք։ Հետագայում գրողի որոշ ստեղծագործություններում գործողությունների վայրը նման տեղանք կլինի։

Երբ նա տասը տարեկան էր, քաղաքացիական պատերազմ սկսվեց, որը մեծ ազդեցություն է գործել ապագա գրողի աշխարհայացքի ձևավորման վրա, նա ականատես է դարձել ոչ միայն երկու կողմերի միջև ընթացող պայքարին, այլև յուրաքանչյուր բնակչի մեջ աճող ներքին ագրեսիային։
1952 թվականի նոյեմբերի 17-ին Անա Մարիա Մատուտեն ամուսնացել է գրող Ռամոն Էուխենիո դե Գոյկոեչեյի (իսպ.՝ Ramon Eugenio de Goicoechea) հետ։ Շուտով ծնվել է նրանց որդին՝ Խուան Պաբլոն, որին Անան նվիրել է մի շարք մանկական պատմվածքներ։ 1965 թվականին ամուսինները բաժանվել են, և այդ ժամանակների օրենքի համաձայն՝ նրան արգելված էր տեսնել որդուն։
Մահացել է 2014 թվականի հունիսի 25-ին, Բարսելոնայի հիվանդանոցում, կարդիոռեսպիրատոր ճգնաժամից հետո։
Թաղված է Մոնժուիկի գերեզմանոցում (կատ.՝ Cementiri de Montjuïc) Բարսելոնայում։


== Հիմնական ստեղծագործություններ ==


=== Վեպեր ===
Los abel. — Barcelona: Destino, 1948 - Նադալի մրցանակի կարճ ցանկում
Fiesta al Noroeste. — Madrid: Afrodisio Aguado, 1953 - «Premio Café Gijón» մրցանակ
Маленький театр / Pequeño teatro. — Barcelona: Planeta, 1954
En esta tierra. — Barcelona: Éxito, 1955
Los hijos muertos. — Barcelona: Planeta, 1958 - Քննադատների մրցանակ (իսպ.՝ Premio de la Crítica de narrativa castellana) և գրականության ազգային մրցանակ (իսպ.՝ Premio Nacional de Narrativa)
Primera memoria. — Barcelona: Destino, 1960 - Նադալի մրցանակ Algunos muchachos. — Barcelona: Destino, 1964.
Los soldados lloran de noche. - Barcelona: Destino, 1964
La trampa. — Barcelona: Destino, 1969
La torre vigía. — Barcelona: Lumen S.A., 1971
Luciérnagas. — Barcelona: Destino, 1993
Olvidado rey Gudú. - Madrid: Espasa Calpé, 1996
Aranmanoth. — Madrid: Espasa Calpé, 2000
Paraíso inhabitado. — Madrid: Espasa Calpé, 2010


=== Պատմվածների ժողովածու ===
El tiempo / «Ժամանակ» (1957)
El arrepentido / «Զղջացողը» (1961)
A la mitad del camino / «Ճանապարհի կեսին» (1961)
Historia de la Artámila / «Արտամիլայի պատմությունները» (1961)
El río / Գետը (1963)
«Տարօրինակ տղաները» (1968)


== Ճանաչում ==
«Մոլորակ» հրատարակչության մրցանակ (1954):
Նադալի մրցանակ՝ 1959 թվական։
Իսպաներենի թագավորական ակադեմիայի անդամ (1996, (Ակադեմիայի երերքարյուր տարվա պատմության մեջ՝ երրորդ կինըերրորդ կինը)։
Միգել դե Սերվանտեսի մրցանակ (2010, ինչպես նաև երրորդ կինը՝ ով արժանացել է իսպանալեզու գրականության այդ գլխավոր մրցանակին)։


== Ծանոթագրություններ ==


== Արտաքին հղումներ ==
Պաշտոնական կայք. (իսպ.) — (Ստուգված է 2 Մարտի 2011).
Վարդանույշ Մամիկոնյան

Վարդանույշ Մամիկոնյան (410, Ողական, Տարոն, Տուրուբերան, Հայկական մարզպանություն - 5-րդ դար), հայ իշխանուհի Մարզպանական Հայաստանում, հայոց սպարապետ Վարդան Մամիկոնյանի դուստրը, Արշարունիքի տանուտեր Արշավիր Կամսարականի կինը, Ներսեհի, Հրահատի, Սահակի և Վահանի մայրը, Մամիկոնյանների նախարարական տոհմից։  


== Ծանոթագրություններ ==
Խարիտ

Խարիտ, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Պորտու Էստրելա

Պորտու Էստրելա (պորտ.՝ Porto Estrela), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 2.877 մարդ՝ 2020 թվականի տվյալներով։ Գրավում է 2 065,241 կմ2 տարածք։ Բնակչության խտությունը կազմում է՝ 2,0 մարդ/կմ2։
Համայնքի սահմաններում է գտնվում Սեռա դաս Արարաս բնապահպանական կայանի մի մասը։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 19.171.161,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.380,98 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,654 (տվյալները ՄԱԿ-ի զարգացման ծրագրի)։


== Ծանոթագրություններ ==
Լեոն

Անվան այլ կիրառումների համար տե՛ս՝ Լեոն (այլ կիրառումներ)«Լեոն» («Պրոֆեսիոնալը», ֆր.՝ Léon) ֆրանսիացի ռեժիսոր Լյուկ Բեսոնի կուլտային ֆիլմը, որը լույս է տեսել 1994 թ.-ին։ Նկարահանվել է Լյուկ Բեսոնի սցենարի հիման վրա։ Գլխավոր դերակատարներն են Ժան Ռենոն, Գարի Օլդմենը, Նատալի Փորտմանը և Դեննի Այելլոն։ Ֆիլմը համարվում է 250 լավագույն ֆիլմերից մեկն ըստ IMDB վարկածի։ Պրոֆեսիոնալ վարձու մարդասպան Լեոնը, որը չգիտի, թե ինչ է խղճահարությունը և գթությունը, ծանոթանում է իր հմայիչ հարևանուհու՝ Մաթիլդայի հետ, որի ընտանիքին սպանել են թմրանյութերի առևտրով զբաղվող ոստիկանները։ Այս ծանոթության շնորհիվ Լեոնն առաջին անգամ սիրահարվում է և ...


== Սյուժե ==
Լեոնը պրոֆեսիոնալ մարդասպան է, ով ապրում է Նյու Յորքում և ում միակ ընկերը տնային բույսն է։ Նա աշխատում է Թոնի անունով մաֆիայի անդամի մոտ։ Իսկ Մատիլդան տասնմեկամյա աղջիկ է։ Նա ապրում է Լեոնի հարևանությամբ։ Նրա հայրը տանը թմրանյութ է պահում և դրա դիմաց գումար է ստանում։ Սակայն մի օր հոր գործընկերները հայտնաբերում են, որ նա խաբում է իրենց և սպանում են ամբողջ ընտանիքին։ Մատիլդան, վերադառնալով խանութից, տեսնում է սպանված հարազատներին ու վախենալով գնում է Լեոնի տուն։ Նա շատ շուտ է հասկանում Լեոնի ով լինելը և խնդրում է նրան հոգ տանել իր մասին, սովորեցնել այն ամենն, ինչ գիտի։ Մատիլդան ցանկանում էր վրեժ լուծել փոքր եղբոր համար։ Լեոնը մեծ դժվարությամբ, բայց համաձայնվում է օգնել աղջկան։ Փոխարենը Մատիլդան սովորեցնում է Լեոնին կարդալ։ Երբ Մատիլդան սովորում է գործի բոլոր մանրամասները, Լեոնի զենքերը պայուսակի մեջ հավաքելով, գնում է Ստենսֆիլդին՝ մարդասպանին սպանելու։ Գրասենյակում նա ներկայանում է որպես առաքիչ։ Ստենսֆիլդը, նկատելով աղջկան, գնում է նրա հետևից և սենյակում մենակ մնալով պատմում է սպանության բոլոր մանրամասները, ինչպես նաև ասում է, որ Լեոնը առավոտյան սպանել է իր մարդկանցից մեկին։ Այդ ընթացքում Լեոնը երկտողից իմանում է Մատիլդայի գտնվելու վայրը և փրկում է նրան։
Մի օր Մատիլդային բռնում են Ստենսֆիլդի ուղարկած անվտանգության աշխատակիցները՝ այդ կերպ ցանկանալով մտնել Լեոնի բնակարան։ Լեոնը կարողանում է ազատել Մատիլդային և նրա համար տնից փախուստի ճանապարհ է բացում։ Նա մինչ աղջկա հեռանալը տալիս է նրան իր ծառը, ասում է, որ սիրում է նրան և որ Մատիլդան սովորեցրել է իրեն ապրել։ Մատիլդայի գնալուց հետո Լեոնին վիրավորում են, բայց նա կարողանում է փրկվել և դուրս է գալիս շենքից։ Նրան հետևում է Ստենսֆիլդը և կրակում է նրան հետևից։ Լեոնն ընկնում է, և երբ Ստենսֆիլդը մոտենում է, որ գտնի նռնակը Լեոնը բաց է թողնում նռնակն ասելով. «Մատիլդայի կողմից»։
Մատիլդան գնում է Թոնիի մոտ և աշխատանք է խնդրում։ Թոնին ասում է, որ աշխատանք չունի երեխայի համար։ Թոնին առաջարկում է աղջկան տալ Լեոնի աշխատած գումարը, ասում է, որ մոռանա ամեն ինչ և վերադառնա դպրոց։ Մատիլդան խոսում է դպրոցի տնօրենի հետ և պատմում նրան ամեն ինչ։ Ֆիլմի վերջում Մատիլդան Լեոնի ծառը տնկում է հողի մեջ, որպեսզի արմատներ տա, ինչպես նա սկզբում էր ասել Լեոնին։


== Դերերում ==


== Տես նաև ==
«Նիկիտա»
«Մեխանիկը»
«Վտանգավոր Բանկոգ»


== Ծանոթագրություններ ==


== Արտաքին հղումներ ==
«Լեոն»(ռուս.) ֆիլմը ԿինոՊոիսկ կայքում։
Շփալթ

Շփալթ (գերմ.՝ Spalt), կոմունա Գերմանիայում՝ Բավարիա երկրամասում։
Ենթարկվում է Ֆրանկոֆոնիայի վարչական կենտրոնին։ Մտնում է Ռոթ շրջանի կազմի մեջ։ Բնակչությունը կազմում է 5002 մարդ (դեկտեմբերի 31, 2010 թվական)։ Զբաղեցնում է 55.80 կմ² մակերես տարածք։ Պաշտոնական կոդ՝  09 5 76 147.։


== Ծանոթագրություններ ==


== Արտաքին հղումներ ==
Պաշտոնական կայք(գերմ.)
Աստերոիդների ցանկ (212701-212800)

Աստերոիդների ցանկ (212601-212700)  • Աստերոիդների ցանկ  • Աստերոիդների ցանկ (212801-212900)
 Աստերոիդների ցանկ (212601-212700)  • Աստերոիդների ցանկ  • Աստերոիդների ցանկ (212801-212900)
Ինկուդինե

Ինկուդինե (իտալերեն՝ Incudine), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 414 մարդ, խտությունը՝ 20 մարդ/կմ²։ Զբաղեցնում է 20 կմ² տարածք։ Փոստային ինդեքս՝ 25040։ Հեռախոսային կոդ՝ 0364։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0364 71368
Էլեկտրոնային հասցեն՝ info@comune.incudine.bs.it
Պաշտոնական կայք՝ http://www.comune.incudine.bs.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջոնի Հալիդեյ

Ջոնի Հալիդեյ  (ֆր.՝ Johnny Halliday, բուն ազգանունը՝ Ժան-Ֆիլիբ Սմետ, ֆր.՝ Jean-Philippe Smet, հունիսի 15, 1943(1943-06-15)[…], Փարիզի 9-րդ շրջան, Ֆրանսիա - դեկտեմբերի 5, 2017(2017-12-05), Մարն-լա-Կոկետ, Ֆրանսիա), ֆրանսիացի երգիչ։ Ֆրանսահայ երգչուհի և դերասանուհի Սիլվի Վարդանի ամուսինն էր։ Ամուսնալուծվելուց հետո Հալիդեյն ամուսնացել է Լետիսիայի հետ։ Երգել է ֆրանսերեն ռոք երաժշտություն։


== Ալբոմներ ==


=== Studio albums ===
Hello Johnny (1960, Vogue)
Nous les Gars, Nous les Filles (1961, Vogue)
Tête à Tête avec Johnny (1961, Vogue)
Salut les Copains! (1961, Philips)
Johnny Hallyday sings America's Rockin' Hits (1962, Philips)
Les Bras en Croix (1963, Philips)
Les Rocks les Plus Terribles (1964, Philips)
Halleluyah (1965, Philips)
Johnny Chante Hallyday (1965, Philips)
La Génération Perdue (1966, Philips)
Johnny 67 (1967, Philips)
Jeune Homme (1968, Philips)
Rêve et Amour (1968, Philips)
Rivière... Ouvre ton Lit (aka Je suis né dans la rue) (1969, Philips)
Vie (1970, Philips)
Flagrant Délit (1971, Philips)
Pleins Feux Sur... (1971, Philips)
Country-Folk-Rock (1972, Philips)
Insolitudes (1973, Philips)
Je t'Aime, Je t'Aime, Je t'Aime (1974, Philips)
Rock'n Slow (1974, Philips)
Rock à Memphis (1975, Philips)
La Terre Promise (1975, Philips)
Derrière l'Amour (1976, Philips)
Hamlet (1976, Philips)
C'est la Vie (1977, Philips)
Solitudes à Deux (1978, Philips)
Hollywood (1979, Philips)
À Partir de Maintenant... (1980, Philips)
En Pièces Détachées (1981, Philips)
Pas Facile (1981, Philips)
Quelque Part un Aigle (1982, Philips)
La Peur (1982, Philips)
Entre Violence et Violon (1983, Philips)
Hallyday 84: Nashville en Direct (1984, Philips)
En V.O. (1984, Philips)
Rock'n'Roll Attitude (1985, Philips)
Gang (1986, Philips)
Cadillac (1989, Philips)
Ça ne change pas un homme (1991, Philips)
Rough Town (1994, Philips)
Lorada (1995, Philips)
Ce que je sais (1998, Philips)
Sang pour sang (1999, Philips)
À la vie, à la mort ! (2002, Mercury)
Ma Vérité (2005, Mercury)
Le Cœur d'un homme (2007, Warner Music France)
Ça ne finira jamais (2008, Warner Music France)
Jamais seul (2011, Warner Music France)
L'attente (2012, Warner Music France)


== Ծանոթագրություններ ==
Սամիր Ջավադզադե

Սամիր Ջավադզադե (ադրբ.՝ Samir Cavadzadə, ապրիլի 16, 1980(1980-04-16), Բաքու, Ադրբեջանական ԽՍՀ, ԽՍՀՄ), ադրբեջանցի երգիչ։
2008 թվականին Day After Day երգով, Էլնուրի հետ ներկայացրել է Ադրբեջանը Եվրատեսիլ 2008 երգի մրցույթում և մրցույթի եզրափակիչ փուլում զբաղեցրել 8-րդ հորիզոնականը։


== Ծանոթագրություններ ==
Քեչիլի (Ելիզավետպոլից 28 կմ հյուսիս-արևմուտք)

Քեչիլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 28 կմ հյուսիս-արևմուտք, Շամխոր գետի ձախ ափին։
Գյուղից հարավ կար երկու, իսկ հյուսիսում մեկ համանուն գյուղեր։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (274201-274300)

Աստերոիդների ցանկ (274101-274200)  • Աստերոիդների ցանկ  • Աստերոիդների ցանկ (274301-274400)
 Աստերոիդների ցանկ (274101-274200)  • Աստերոիդների ցանկ  • Աստերոիդների ցանկ (274301-274400)
(9749) Վան դեն Էյինդե

(9749) Վան դեն Էյինդե (անգլ.՝ Van den Eijnde), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 3-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,445314 ա. մ., առավելագույնը մոտենում է 2,1356 ա. մ. հեռավորության վրա և հեռանում 2,7551 ա. մ.։ Արեգակի շուրջ մեկ ամբողջական պտույտ է կատարում 1396,69 երկրային օրվա ընթացքում, իր ուղեծրով շարժվելով միջինում 0,257752 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9749) Վան դեն Էյինդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
206

206 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 206 թվականն է, 
III դարի 6-րդ տարին։


== Դեպքեր ==


== Ծնունդներ ==


== Մահեր ==
Ֆիլիպ Ջոնսոն

Ֆիլիպ Ջոնսոն (անգլ.՝ Philip Johnson, հուլիսի 8, 1906(1906-07-08)[…], Քլիվլենդ, Օհայո, ԱՄՆ - հունվարի 25, 2005(2005-01-25)[…], Նյու Քանաան, Ֆեյրֆիլդ շրջան, Կոնեկտիկուտ, ԱՄՆ), XX դարի կեսերի ամերիկյան ճարտարապետության մեջ ինտերնացիոնալ ոճի հիմնադիրը և առաջատար ներկայացուցիչը։ Պրիտցկերովսկյան մրցանակաբաշխության առաջին մրցանակակիրը (1797)։


== Կենսագրություն ==
Ջոնսոնը Հարվարդի համալսարանում ուսումնասիրում էր պատմություն և փիլիսոփայություն, բայց նրա հանդիպումը Լյուդվիգ Միս վան դեռ Ռոեի հետ փոխեց նրա կյանքը։ Վերադառնալով Եվրոպայից Ջոնսոնը առաջինն էր, ով ծանոթացրեց ամերիկացիներին Միսի, Գրոպիուսի և Կորբյուզեի ճարտարապետական թեորիաների հետ, ճարտարապետներ որոնց ոճը նկարագրելու համար 1932 թվականին «Ժամանակակից արվեստների թանգարանի» ամսագրում նա առաջին անգամ օգտագործեց «ինտերնացիոնալ ոճ» տերմինը։ Դառնալով «Ժամանակակից արվեստների թանգարանի» ճարտարապետական վարչության պետ նա սկսեց ակտիվորեն պրոպագանդել ճարտապետական մոդերնիզմը Ամերիկայում։ Կոննեկտիկուտ նահանգի իր կալվածքներում նա ըստ Միսիի գաղափարների իրագործեց ճարտարեպետական մինիմալիզմը «Ապակե տան» օրինակով (1949)։ Այդ ժամանակից սկսած նա սկսեց աշխատել որպես գործող-ճարտարապետ և Միսիի հետ ստեղծեց ինտերնացիոնալ ոճի ցայտուն օրինակ Նյու Յորքի Սիգրեմ բիլդինգ երկնաքերը։ Ինտերնացիոնալ ոճի մասսայականության անկումից հետո 1960-ական թվականներին Ջոնսոնը հարմարվեց նոր ուղղություններին։ Նրա նախագծերում հայտնվեցին պոստմոդերնին բնորոշ գծեր։ 1968 թվականին Ջոն Բյորդժեի հետ հիմնադրեց սեփական բյուրո։ Նրանք ունեցան բազում համատեղ ծրագրեր, դրանցից են՝ «Սոնի» ընկերության շենքը Նյու Յորքում (1984), «Դետրոյտի Առաջին կենտրոնը» Դետրոյրտում (1933), «Եվրոպայի դարպասները» Մադրիդում (1996)։


== Ծանոթագրություններ ==


== Գրականություն ==
Ֆիլիպ Ջոնսոն Կոլիերի հանրագիտարան
Նելլի Աղինյան

Նելլի Հենրիկի Աղինյան (օգոստոսի 4, 1981(1981-08-04), Երևան, Հայկական ԽՍՀ, ԽՍՀՄ), հայ շախմատիստուհի, կանանց գրոսմայստեր։
Մասնակցել է կանանց ոսկե մեդալի 5-րդ Եվրոպայի առաջնությանը Պլովդիվում 2003 թվականին։ Խաղացել է 1996, 1998, 2000, 2004, 2006, 2008 և 2010 թվականների կանանց շախմատի առաջնություններում։
2005 թվականին Ալուշտայում գրավել է առաջին հորիզոնականը ։


== Վարկանիշի փոփոխության գրաֆիկ ==


== Ծանոթագրություններ ==
Ժամպրուկա

Ժամպրուկա (պորտ.՝ Jampruca), համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Ռիու Դոսիի մարզում։ Մտնում է Գովերնադոր Վալադարիսի գավառի կազմի մեջ։ Բնակչությունը կազմում է 4708 մարդ՝ 2006 թվականի տվյալներով։ Գրավում է 520,998 կմ2 տարածք։ Բնակչության խտությունը կազմում է՝ 9,0 մարդ/կմ2։
Քաղաքի տոնը նշվում է դեկտեմբերի 30-ին։


== Պատմություն ==
Քաղաքը հիմնադրվել է 1993 թվականի հունվարի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12.163.371,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.581,36 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է 0,598 (տվյալները ՄԱԿ-ի զարգացման ծրագրի)։
Ռիժևկա (այլ կիրառումներ)

Ռիժևկա, կարող է վերաբերել՝

Ռիժևկա - գյուղ Ուկրաինայի Սումիի մարզի Բելոպոլիեի շրջանում
Ռիժևկա - գյուղ Ռուսաստանի Սմոլենսկի մարզի Պոչինկովսկի շրջանի կազմում
Կոմյուս (Օդի գավառ)

Կոմյուս (ֆր.՝ Comus), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 40 մարդ, բնակչության խտությունը` 2.84 մարդ/կմ²։ Բնակավայրը զբաղեցնում է 14.07 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մոնպելիե քաղաքից` 185 կմ հարավ-արևմուտք, Կարկասոն քաղաքից` 60 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 14 աշխատունակ (15-64 տարեկան)  բնակիչ, որոնցից ակտիվ էին 10-ը, իսկ ոչ ակտիվները` 4։ Ակտիվության ցուցանիշը կազմում է 71,4 %։ 10 աշխատունակ մարդկանցից աշխատել է 9 անձ (5 տղամարդ և 4 կին)։ Գործազուրկ են եղել 1 անձ (1 տղամարդ և 0 կին)։ 4 անաշխատունակներից 1-ը եղել են աշակերտներ կամ ուսանողներ, 3-ը` թոշակառուներ, իսկ 0-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բայ Յուն (պանդա)

Բայ Յուն, ծնվել է 1991 թ.- ի սեպտեմբերի 7-ին, իգական սեռի Մեծ պանդա է, որը գտնվում է Սան Դիեգո կենդանաբանական այգում։ Բայ Յունը Չինաստանի Վոլոնգ Մեծ Պանդա հետազոտական կենտրոնի առաջին հաջող ծննունդն էր։ 1996 թ.-ի սեպտեմբերից մինչև 2019 թ.-ի մայիս Բայ Յուն ապրում էր Սան Դիեգո կենդանաբանական այգում։ 2012 թ.-ին ծնվեց Բայ Յունի վեցերորդ ձագը, որը Սան Դիեգոյի կենդանաբանական այգի ժամանելուց հետո համարվում էր առավել պահպանված պանդաներից, որոնք ծնվել են Չինաստանի սահմաններից դուրս բուծման հաստատություններում։ 2019 թ.-ի մայիսին Բայ Յունը իր վեցերորդ ձագի հետ վերադարձավ Չինաստան, քանի որ պանդաների 23 տարվա պահպանման վարկը ավարտվել էր Չինաստանի և «Սան Դիեգո» կենդանաբանական այգու միջև։


== Պատմություն ==
Բայ Յունի մայրը՝ Դոնգ Դոնգը, ապրում էր վայրի բնության մեջ և 2011 թ.-ին՝ Բայ Յունի մահվան ժամանակ գտնվում էր Գուանչժոուի Պանյու Սիանգջիանգ վայրի կենդանական աշխարհում։ Բայ Յունի հայրը՝ Պան Պանը, ով նաև Թիան Թիանի հայրն էր, ապրում էր Զունիում։
1999 թ.-ի գարնանը, Բայ Յունը արհեստականորեն բեղմնավորվեց Շի Շի պանդայի հետ։ 1999 թ.-ի օգոստոսի 21-ին, Բայ Յունի առաջին ձագը ծնվեց՝ Հուա Մեյը, ով առաջին Մեծ Պանդան է, ծնվել է Միացյալ Նահանգներում և ապրել է մինչև չափահասություն։
Բայ Յունն ունի ևս հինգ ձագ՝ Մեյ Շենգ (2003), Սու Լին (2005), Զեն Զեն (2007), Յուն Զի (2009), և  Սաո Լիվու (2012), բոլորը բնական զուգավորման միջոցով։ Բայ Յունը և այս ձագերի հայրը՝ Գաո Գաոն, համարվում են ամենահաջողակ պանդաների ծնողները անազատության մեջ։ 2012 թ.-ին Սաո Լիվու պանդայի ծնվելուն պես, Բայ Յունը դարձավ երկրորդ ամենահին պանդան։
23 տարի իր հայրենի երկրից հեռու գտնվելով, Բայ Յունը և իր որդին՝ Սաո Լիվուն, ապահով վերադարձան Չինաստան, Դուջիանգյան՝ Չինաստանի Մեծ Պանդա հետազոտական կենտրոն։


== Ծանոթագրություններ ==


== Արտաքին հղումներ ==
San Diego Zoo Panda Cam
Էիկսունդի թունել

Էիկսունդի թունել, ավտոմոբիլային թունել Նորվեգիայի Մյորե օգ Ռոմսդալ ֆյուլքեյում։ Անցնում է Ստուր-ֆյորդի տակով։ Միացնում է Էիկսուն և Րյանես բնակավայրերը։ Շինարարությունը սկսվել է 2003 թվականին։ Հանդիսավոր բացումը տեղի է ունեցել 2008  թվականի փետրվարի 17-ին։ Այն ամբողջությամբ երթևեկելի է դարձել նույն թվականի փետրվարի 23-ից։ 
7765 մետրին թունելը իջնում է մինչև 287 մ խորություն։ Այն հանդիսանում է աշխարհի ամենախորը թունելը։ Ճանապարհի թեքությունը հասնում է մինչև 9.6 %-ի։ Ջուրը և թունելը բաժանող ժայռի նվազագույ հաստությունը 50 մ է, իսկ առավելագույն հաստությունը՝ 500 մ։  
Էիկսունդի թունելի համալիրի մեջ են ներառված նաև թիվ 653 ավտոճանապարհը, ինչպես նաև 405 մ երկարություն ունեցող Էիկսունդի նոր կամուրջը, 1160 մ երկարություն ունեցող Հելգեհորն և 430 մ երկարություն ունեցող Մորգես թունելները։ Թիվ 653 ավտոճանապարհը մայրցամաքը միացնում է կղզիներում գտնվող շուրջ 25000 բնակչություն ունեցող բնակավայրերի հետ։
Թունելը կառուցվել է հորատման-պայթեցման միջոցով։ Անցքերի խորությունը կազմել է 5.2 մ, որից մուտքը՝4.8 մ։ Թունելի մեծ մասը չի ամրապատվում, քանի որ պատերը ամբողջական ժայռաբեկորից են։ Հոսքերի վտանգ ունեցող հատվածները բետոնապատված են 15 սմ հաստությամբ պատով։
Կառույցի շինարարության արժեքը կազմել է 970 միլիոն նորվեգական կրոն (մոտավորապես 123 միլիոն Եվրո)։ Նախնական արժեքը եղել է 25 միլիոն կրոն ավել։ Այնուամենայնիվ այդ գումարը 2005 թվականին նախատեսվածից ավելին է, որը կազմում էր 846 միլիոն նորվեգական կրոն (որից 500 միլիոնը գլխավոր թունելի համար)։ Անցումը վճարովի էև կազմում է 76 նորվեգական կրոն փոքր մարդատար ավտոմեքենայի համար։
Հյուսիս-արևմտյան մուտքը 62°14′43″ հս․. լ. 5°53′45″ ավ. ե. 
Հարավ-արևելյան մուտքը 62°12′56″ հս․. լ. 5°59′14″ ավ. ե.


== Ծանոթագրություններ ==
Սարդ-խաչափառ

Սարդ-խաչափառներ, կամ էլ սարդ-խեցգետին (լատ.՝ Thomisidae) — մտնում է սարդերի ընտանիքի մեջ։ Իր կողք շարժվելու հնարավորությունից նրան անվանել են նաև բոկոհոդ։ Նրա առաջին երկու զույգ ոտքերը, որոնք տեղաբաշխված են ճակատի մոտ, ավելի երկար ու մեծ են, քան երրորդ ու չորրորդ զույգ ոտքերը։ Սարդ-խաչափառների մեծ մեծ մասը (օրինակ, Thomisus spp., Misumena spp.) իրենց հիմնական ժամանակը անցկացնում են ծաղիկների վրա, սպասելով իրենց որսին։ Այլ տեսակներ (օրինակ, Xysticus spp.) իրենց ուտեստին հանդիպում են ավելի շատ ծառերի վրա։ Խաչափառները սարդոստայններ չեն պատրաստում, նրանք միայն իրենց ճկուն և արագաշարժ ոտքերի միջոցով են կարողանում որս անել։ Սարդ-խաչափառները, ճշմարիտ ասած, ունեն մի պաշտպանիչ գունազարդում, որը նրանց պաշտպանում է ավելի մեծ ու վտանգավոր գիշատիչներից, և այդ նյութը նրանք կարողանում են ստեղծել իրենց մաշկի կերպարանափոխության միջոցավ։ Այս սարդ տեսակների մեջ կան այնպիսիք ովքեր ապրում են սովորաբար ավելի վառ գունավոր ծաղիկների վրա, կան նաև այնպիսիքները ովքեր ապրում են ծառի կեղևների կամ էլ դարչնագույն գետնի վրա։ Մի շարք տեսակների մոտ գոյություն ունեն բազմագույնավորվածության կարողություն։ Համաշխարհային կենդանական աշխարհում գոյություն ունի ավելի քան 170 սարդային ընտանիք, և ավելի քան 2000 տեսակ։ Այս տեսակի սարդերը մարդկանց համար վտանգավոր չեն։


== Տեսակներ ==
Amyciaea
Aphantochilus
Coriarachne
Diaea
Heriaeus
Lysiteles
Misumena
Misumenoides
Misumenops
Oxytate
Ozyptila
Pistius
Rejanellus
Runcinia
Synema
Thomisus
Tmarus
Xysticusև այլ տեսակներ։

		
		


== Ծանոթագրություններ ==
Շների կղզի

Շների կղզի (անգլ.՝  Isle of Dogs), ամերիկյան անիմացիոն ֆիլմ է, որի ռեժիսորը Ուեսա Անդերսոնը է։ Ֆիլմի պրեմիերան տեղի է ունեցել 2018 թվականի փետրվարի 15-ին  ԱՄՆ-ում։ Այն զբաղեցնում է 13-րդ հորիզոնականը ամենաշահութաբեր տիկնիկային մուլտֆիլմերի ցանկում։


== Սյուժե ==
Գործողությունները տեղի են ունենում ապագա՝ Ճապոնիայում, որտեղ շներին կարանիտինի նպատակաով փակում են առանձին կղզում՝ շան գրիպի պատճառով։ Հերոսներ՝ հինգ տեղական շներ՝ Շեֆ, Ռեքս, Բոս, Դյուք (Գերցոգ) և Քինգ (Թագավոր)։ Նրանք սնվում են մեկուսացած կերպով, տղան՝ Աթարի Քոբայաշին, գնում է կղզի, իր շանը՝ Սփոթսին որոնելու։ Նրանք օգնում են Աթարին պաշտպանվել ճապոնական իշխանությունից, որոնք եկել էին բռնելու տղային։


== Դերերը հնչյունավորել են ==
Էդվարդ Նորտոն -  Ռեքս
Սկարլետ Յոհանսոն -  Նաթմեկ
Բրայան Քրենստոն -  Շեֆ, շների ղեկավար
Թիլդա Սուինտոն -  պատգամախոս
Բիլ Մյուրեյ -  Բոս
Գրետա Գերվիգ -  Թրեյսի Ուոքեր
Լև Շրայբեր -  Սփոթս
Հարվի Քեյթել -  Գոնդո
Ջեֆ Գոլդբլյում -  Դյուք
Ֆրենսիս Մակդորմանդ -  Թարգմանիչ Նելսոն
Աքիրա Տակայամա -  Մայոր Դոմո
Քորտին Բ. Վենս -  ասմունքող
Բոբ Բալաբան -  Քինգ
Յոկո Օնոն -  Գիտական օգնական Յոկո Օնոն
Ֆ. Մյուրեյ Աբրահամ -  Յուպիտեր


== Արտադրություն ==


=== Անոնս ===
2015 թվականի հոկտեմբերին Անդերսոնը հայտնել է, որ մտադիր է վերադառնալ անիմացիայի արտադրությանը և նկարահանել ֆիլմ շների մասին, որին մասնակցելու են Էդուարդ Նորտոնան, Բրյանա Քրենսթոնը և Բոբա Բալաբանան։


=== Նկարահանումներ ===
Արտադրությունն սկսվել է 2016 թվականի հոկտեմբերին Անգլիայում։
Ռեժիսորը նաև հայտարարել է «The Film Foundation»  կազմակերպության հետ համագործակցության մասին, որն զբաղվում է համաշխարհային կինոյի ժառանգության վերականգնմամբ և պահպանմամբ։


=== Թողարկում ===
2016 թվականի դեկտեմբերի 23-ին Fox Searchlight Pictures-ը ձեռք է բերել աշխարհում ֆիլմի տարածման իրավունքները՝ հայտարարելով, որ այն կթողարկվի 2018 թվականին ։
2017 թվականի դեկտեմբերի 4-ին Բեռլինի 68-րդ կինոփառատոնի կազմակերպչական կոմիտեն հայտարարեց, որ «Շների կղզի»-ն կբացի դիտումների հիմնական մրցութային ծրագիրը։ Տեղեկացվում է, որ սա առաջին մուլտֆիլմն է փառատոնի պատմության մեջ, որն ընտրվել է որպես Բեռլինալեի բացման ֆիլմ։


== Ծանոթագրություններ ==
Ֆիլկինա Վիսկա

Ֆիլկինա Վիսկա (ռուս.՝ Филькина Виска), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեծ Ցեմա գետի ձախ ափին՝22 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000212103000049668
Հիդրոլոգիական ուսումնասիրությունների կոդը - 103004966
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պեչենեգսկի շրջան

Պեչենեգսկի շրջան (ռուս.՝ Печенгский район), մունիցիպալ շրջան Ռուսաստանի Դաշնության Մուրմանսկի մարզում։
Ստեղծվել է 1927 թվականին։ Վարչական կենտրոնը՝ Նիկել։


== Աշխարհագրություն ==
Շրջանի տարածքի մակերեսը կազմում է 8700 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 38920 մարդ։ Բնակչության խտությունը կազմում էր 4,47 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Թանդուրեկ

Անվան այլ կիրառումների համար տե՛ս՝ Թանդուրեկ (այլ կիրառումներ)Թանդուրեկ, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Սոկիրնիցա (գյուղ, Խուստի շրջան)

Սոկիրնիցա (ուկրաիներեն՝ Сокирниця), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Սոկիրնիցա գյուղում բնակվում էր 5 217 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կյուլակյուլա

Կյուլակյուլա (էստ․՝ Külaküla), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 31 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քնկոտ Հովիտ (հեռուստասերիալ)

Քնկոտ Հովիտ (անգլ.՝ Sleepy Hollow),  ամերիկյան միստիկ - արկածային հեռուստասերիալ՝ «Լեգենդ Քնկոտ Հովտի մասին» պատմվածքի արդիականացված տարբերակը, որի հեղինակն է Վաշինգտոն Իրվինգը։ Սերիալը ստեղծվել է Ալեքս Կուրցմանի, Ռոբերտո Օրսիի, Ֆոլիպ Իսկովի և Լեն Ուայզմանի կողմից։ Պրեմիերան տեղի է ունեցել 2013 թվականի սեպտեմբերի 16 - ին Fox հեռուստաալիքով։
2017 թվականի մայիսի 9 - ին սերիալը 4 - րդ եթերաշրջանից հետո պաշտոնապես փակվեց։


== Սյուժե ==
Անկախության պատերազմի մարտերից մեկում Իկաբոտ Կրեյնը, կռվելով Ջորջ Վաշինգտոնի կողմից, մահացավ և հարություն առավ Նյու Յորք նահանգի Քնկոտ Հովիտ կոչվող տարածքում։ Նրա հետ միասին կենդանացավ նաև անգլուխ ձիավորը, ում գլուխը կտրել է Իկաբոտը մինչև իր մահը։ Անգլուխ ձիավորը, հանդիսանալով ապոկալիպսիսի 4 ձիավորներից մեկը՝ Մահը, փնտրում է իր գլուխը, իսկ երբ գտնի մնացած ձիավորները կհետևեն նրան։ Նա սկսում է սպանել մարդկանց և գլխավոր հերոսը պետք է կանգնեցնի նրան՝ միասին գործելով ոստիկանության լեյտենանտ Էբբի Միլսի հետ։
Էբբին անգլուխ ձիավորի հետքին է դուրս գալիս, երբ նա սպանում է շերիֆին։ Հետախուզական միջոցառումներից պարզ է դառնում, որ Իկաբոտը և Էբբին հանդիսանում են աստվածաշնչյան 2 վկաները։
Սկսվում է պատերազմ Չար և Բարի ուժերի միջև։


== Դերերում ==


== Արտադրություն ==
Առաջին սերիան նկարահանվել է Հյուսիսային Կարոլինա նահանգի Սոլսբերի քաղաքում։ Առաջին եթերաշրջանի մնացած մասը նկարահանվել է Ուիլմինգթոնում, Հյուսիսային Կարոլինա։ Նկարահանումները սկսվել են 2013 թվականի հուլիսի սկզբին։
2013 թվականի հոկտեմբերի 3 - ին, ընդամենը 3 սերիա թողարկելուց հետո, հեռուստաալիքը երկարաձգեց սերիալը մինչև երկրորդ եթերաշրջան։ Երկրորդ եթերաշրջանը, որը ցուցադրվել է 2014 թվականի սեպտեմբերի 24 - ից մինչև 2015 թվականի փետրվարի 23 - ը, տուժել է անհաջող ստեղծագործական ուղղության և, դրա հետևանքով, վարկանիշների անկման պատճառով։
2015 թվականի մարտի 18 - ին հեռուստաալիքը սերիալը երկարաձգեց մինչև երրորդ եթերաշրջան՝ բաղկացած 18 սերիայից և փոխեց շոուրաններին։ Եթերաշրջանը ցուցադրվեց 2015 թվականի հոկտեմբերի 1 - ից մինչև 2016 թվականի ապրիլի 8 - ը։ 2016 թվականի մայիսի 13 - ին Fox - ը երկարաձգեց սերիալը մինչև 4 - րդ եթերաշրջան։
2017 թվականի մայիսի 9 - ին Fox - ը փակեց սերիալը, Հեռուստաընկերության ներկայացուցիչները հայտնեցին, որ «Քնկոտ Հովտի» 4 - րդ եթերաշրջանը դարձավ վերջինը։


== Սերիաներ ==


== Քննադատների ընդունելություն ==
Սերիալը հիմնականում ստացել դրական արձագանքներ՝ Metacritic - ում ստանալով 100 - ից 65 միավոր։


== Վարկանիշներ ==


== Արտաքին հղումներ ==
Պաշտոնական կայք(անգլ.)


== Ծանոթագրություններ ==
Մայքլ Պենյա

Մայքլ Էնթոնի Պենյա (անգլ.՝ Michael Antony Peña, հունվարի 13, 1976(1976-01-13), Չիկագո, Իլինոյս), ամերիկացի դերասան։ Նկարահանվել է այնպիսի հայտնի ֆիլմերում, ինչպիսիք են «Բախում» (2004), «Երկվորյակ աշտարակներ» (2006), «Հրաձիգ» (2007), «Դիտեք և զեկուցեք» (2009), «Կատարել 30 րոպեում» (2011), «Ինչպես գողանալ երկնաքերը» (2011), «Պարեկություն» (2012), «Գանգստեր որսորդներ» (2013), «Ցասում» (2014), «Մրջյուն-մարդ» (2015)։


== Անձնական կյանք ==
Մայքլը ծնվել է 1976 թվականի հունվարի 13-ին ԱՄՆ-ի Իլինոյս նահանգի Չիկագո քաղաքում։ Նրա հայրը աշխատել է գործարանում, իսկ մայրը՝ սոցիալական աշխատող է եղել։ Նրա ծնողները Մեքսիկայից ներգաղթյալներ էին։ Ամուսնացած է եղել Բրի Շաֆերի հետ։ 2008 թվականին նրանք ունեցել են որդի, որին անվանել են Ռոման։


== Կարիերա ==
Չնայած Մայքլը 1994 թվականից նկարահավել է կանոնավոր (հիմնականում անկախ ֆիլմերում), բայց նրա կարիերայում առաջընթաց է տեղի ունեցել 2004 թվականին, երբ նկարահանվել է «Միլիոն դոլարանոց աղջիկը» և «Բախում» ֆիլմերում, որոնք շահել են «Օսկար» մրցանակ՝ «Լավագույն ֆիլմ» անվանակարգում։ Մայքլը կինոքննադատների ուշադրությունն է ստացել «Բախում» ֆիլմում իր առանձնահատուկ դյուրահույզ ելույթի համար։ Հետագա տարիներին նկարահանվել է «Վահան» սերիալում, որը ստացել է «Ոսկե գլոբուս» մրցանակը։ 2006 թվականին նկարահանվել է Օլիվեր Սթոունի «Երկվորյակ աշտարակներ» ֆիլմում, որը հիմնված էր 2001 թվականի սեպտեմբերի 11-ի իրադարձությունների վրա։ Նաև փոքր դեր է ունեցել «Բաբելոն» ֆիլմում, որը առաջադրվել է «Օսկար» և «Ոսկե գլոբուս» մրցանակների։ Այսպիսով, Պենյան անընդմեջ նկարահանվել է երեք ֆիլմերում, որոնք առաջադրվել են «Օսկար» մրցանակի։ 2007 թվականին «Հրաձիգ» ֆիլմում Մարկ Ուոլբերգի հետ միասին խաղացել է ՀԴԲ-ի սկսնակ գործակալ Նիկա Մեմֆիսի դերը։
2006 թվականին Մայքլը Սալա Կաստրո (իսկական ամերիկա-մեքսիկական ավագ դպրոցի ուսուցիչ, որը դրդել է մի խումբ ուսանողների պայքարել «East Los Angeles, California»-ի իրավունքների համար) դերով նկարահանվել է «Գործադուլ» ֆիլմում։ 2009 թվականին «Դիտեք և զեկուցեք» ֆիլմում նկարահանվել է որպես առևտրի կենտրոնի պահակ։
2012 թվականին Ջեյք Ջիլենհոլի հետ միասին գլխավոր դերով նկարահանվել է «Պարեկություն» ֆիլմում։ Այդ նույն թվականին սկսվել են «Սեսար Չավես» կենսագրական ֆիլմի նկարահանումները, որտեղ գլխավոր դերով խաղացել է որպես ԱՄՆ-ի ազգային հերոս Սեսար Չավես։


== Ֆիլմագրություն ==


== Ծանոթագրություններ ==
Բեք (գետ)

Բեք (անգլ.՝ Back River), գետ հյուսիսարևմտյան Կանադայում՝ Նունավուտում և Հյուսիսարևմտյան տարածքներում։


== Աշխարհագրություն ==
Սկիզբ է առնում անանուն լճից, որը գտնվում է Ստրուկների մեծ լճի հյուսիսում՝ Հյուսիսարևմտյան տարածքներում։ Հոսում է հյուսիսարևելյան ուղղությամբ։ Երկարությունը 974 կմ է, իսկ ջրահավաք ավազանի մակերեսը՝ 106 500 կմ²։
Բեք գետը սկիզբ է առնում անանուն լճից 382 մետր բարձրության վրա, հոսում է դեպի արևմուտք՝ Սասեքս լիճ (Sussex Lake), հետո դեպի հյուսիս՝ Մուսկոքս լիճ (Muskox Lake), որտեղ ընդունում է Այսի վտակը (Icy River): Անցնելով Մուսկոքս Ռափիդս հորձանուտները, ձախից ընդունում է Կոնտույոտո վտակը և դուրս է գալիս արևելք՝ Հեյվուդ լեռնաշղթայից։ Հետո հոսում է Մալի Ռափիդս (Malley Rapids) հորձանուտներով, ընդունում Սիորակ վտակը (Siorak River) և թափվում է Բիչի լիճ (Beechey Lake), հետո շրջվում դեպի արևելք, աջից ընդունում Բեյլի վտակը (Baillie River), իսկ ձախից՝ Վորեն վտակը, հետո աջից Ջերվոյսը, անցնում Հոուկ Ռափիդս հորձանուտներով, աջ մասից ընդունում Մակքինլի (McKinley River) և Կոնսուլ (Consul River) վտակները։ Բեյլի և Կոնսուլ գետերի միջև Բեք գետը ձևավորում է Թելոն (Thelon Wildlife Sanctuary) արգելոցի հյուսիսային սահմանը։ Այնուհետև գետը շրջվում է դեպի հյուսիս-արևելք, ձախից ընդունում Բալեն վտակը, և թափվում Պելի լիճ 155 մետր բարձրության վրա։ Հետո գետը հոսում է դեպի արևելք անցնելով Ափեր Հարի, Հարի, Լոուեր Հարի (Lower Garry Lake), Բալիարդ (Buliard Lake), Ափեր Մաքդուգալ (Upper MacDougall Lake), Լոուեր Մաքդուգալ (Lower MacDougall Lake) լճերը։
Բեք գետը ավելի արագ հոսում է Ռոք Ռափիդս (Rock Rapids), Սինքլեր Ֆոլս (Sinclair Falls), Էսքեյպ Ռափիդս (Escape Rapids), Սենդհիլ Ռափիդս և Վուլֆ Ռափիդս հորձանուտներով, և աջից ընդունում է Մեդոուբենք (Meadowbank River) վտակը։ Այնուհետև գետը շրջանցում է Մեդոուբենք լեռը, աջից ընդունում Գերման և ձախից Մոնտրեսոր վտակները, անցնում Մակքեյ Պիկը, անցնում Վիրպուլ Ռափիդս հորձանուտները և թափվում Ֆրանկլին լիճ։ Շարունակվում է հյուսիս-արևելքում, աջից ընդունում Միսթեյք վտակը, Կիտիկմեոտի սահմանում աջից ընդունում է Հեյս վտակը և հասնում գետաբերան Կոկբուրն ծովածոցում։ Ջրի միջին ծախսը կազմում է 612 մ³/վրկ։


== Ֆաունա ==
Բեք գետը, Հարի և հարևանությամբ գտնվող Պելի լճի հետ հանդիսանում է սև բադերի (կանադական բադերի) բնակավայր։ Հունիսի կեսերին մոտավորապես 21 000 թռչուն են ժամանում այդտեղ և չվում են օգոստոսի վերջին։ Բացի սև բադերից լճում բնակվում է նաև 5000 սպիտակ բադ։
Գետը անվանել են Ջորջ Բեքի պատվին, որն առաջինն է ուսումնասիրել գետը։ Երկրորդը այնտեղ հայտնվել է Ջեյմս Անդերսոնն էր, 1856 թվականին։ Դոգրիբ լեզվով գետի անվանումը հնչում է Thlew-ee-choh, որը թարգմանաբար նշանակում է «մեծ ձկնառատ լիճ»։


== Ծանոթագրություններ ==
Էդդի Մարսան

Էդվարդ Մորիս Չարլզ (Էդդի) Մարսան (անգլ.՝ Edward Maurice Charles "Eddie" Marsan, հունիսի 9, 1968(1968-06-09), Ստեպնի, Լոնդոն), անգլիացի դերասան։


== Կենսագրություն ==
Էդդի Մարսանը ծնվել է Լոնդոնի Ստեպնի թաղամասում։ Մեծացել է հասարակ ընտանիքում, նրա հայրը՝ վարորդ էր, իսկ մայրը՝ դպրոցական ճաշարանի աշխատող։ Դպրոցը ավարտելուց հետո Մարսանը որոշ ժամանակ աշխատել է տպարանում։
Էկրաններին է հայտնվել 1992 թվականից՝ կատարելով էպիզոդիկ դերեր տարբեր հեռուստասերիալներում, ավելի ուշ նկարահանվել է այնպիսի կինոֆիլմերում, ինպիսիք են՝ «Նյու Յորքի ավազակախմբերը» (2002), «21 գրամ» (2003), «Իլիյուզոնիստ» (2006), «Հենկոկ» (2008), «Շերլոկ Հոլմս» (2009)։ 2011 թվականի դեկտեմբերին Մարսանի մասնակցությամբ տեղի ունեցավ երկու ֆիլմի համաշխարհային պրեմիերա՝ «Մարտական ձի» և «Շերլոկ Հոլմս․ Ստվերների խաղ»։ 2012 թվականի հունիսին կրկին իր մասնակցությամբ թողարկվեց «Հսկաներին նվաճող Ջեքը» ֆիլմը։


== Ֆիլմագրություն ==


== Ծանոթագրություններ ==